ai4bharat/Pralekha huggingface dataset:
பிரதமர் அலுவலகம்
பிரதம மந்திரி ராஷ்ட்ரீய பால் புரஸ்கார் விருதாளர்களுடன் ஜனவரி 24-ந்தேதி பிரதமர் கலந்துரையாடுகிறார்
முதல் முறையாக விருதாளர்களுக்கு பிளாக்செயின் தொழில்நுட்பத்தைப் பயன்படுத்தி டிஜிடல் சான்றிதழ்கள் வழங்கப்படுகின்றன
பிரதம மந்திரி ராஷ்ட்ரீய பால் புரஸ்கார்  விருதாளர்களுடன் ஜனவரி 24-ந்தேதி பிரதமர் திரு நரேந்திர மோடி நண்பகல் 12 மணியளவில் காணொலி வாயிலாக கலந்துரையாடுகிறார். 2022 மற்றும் 2021-ம் ஆண்டுக்கான பிஎம்ஆர்பிபி விருதாளர்களுக்கு பிளாக்செயின் தொழில்நுட்பத்தைப் பயன்படுத்தி முதன்முறையாக டிஜிடல் சான்றிதழ்கள் வழங்கப்படுகின்றன. விருதாளர்களுக்கு சான்றிதழ்கள் வழங்க முதல்முறையாக இந்த தொழில்நுட்பம் பயன்படுத்தப்படுகிறது.
புத்தாக்கம்,சமூக சேவை, கல்வி, விளையாட்டு, கலை, கலாச்சாரம், தீரம் ஆகிய ஆறு பிரிவுகளில் சிறப்பான சாதனை புரியும் சிறார்களுக்கு பிஎம்ஆர்பிபி விருதுகளை மத்திய அரசு வழங்கி கவுரவிக்கிறது. இந்த ஆண்டு நாடு முழுவதும் 29 குழந்தைகள், பல்வேறு பிரிவுகளில் பால் புரஸ்கார் விருதுக்கு தேர்வு செய்யப்பட்டுள்ளனர். விருதாளர்கள் ஒவ்வொரு ஆண்டும் குடியரசு தின அணிவகுப்பில் கலந்து கொள்வார்கள். ஒவ்வொரு விருதாளருக்கும், ஒரு பதக்கம், ரூ.1 லட்சம் ரொக்கப் பரிசு மற்றும் சான்றிதழ் வழங்கப்படும். ரொக்கப் பரிசு விருதாளரின் வங்கி கணக்கில் செலுத்தப்படும்.
PIB Headquarters
கொவிட்-19 - பிஐபி செய்தித் தொகுப்பு
19.05.2020
- குடியரசுத் தலைவர் செயலகம்
- ரசாயனம் மற்றும் உரங்கள் அமைச்சகம்
- சுகாதாரம் மற்றும் குடும்ப நலத்துறை அமைச்சகம்
- வீட்டு வசதி மற்றும் நகர்ப்புற வறுமை ஒழிப்பு அமைச்சகம்
- மனித வள மேம்பாட்டு அமைச்சகம்
- தொழிலாளர் மற்றும் வேலைவாய்ப்பு அமைச்சகம்
- பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
(
ஜல்சக்தி அமைச்சகம்
கர்நாடக மாநிலத்தில் ஜல்ஜீவன் மிஷன் திட்டம் விரைந்து செயல்படுத்தப்பட வேண்டும் என்று அம்மாநில முதல்வருக்கு மத்திய அமைச்சர் திரு ஷெகாவத் கடிதம்.
கர்நாடக மாநிலத்தில் ஜல்ஜீவன் மிஷன் திட்டத்தைச் செயல்படுத்துவது தொடர்பாக அம்மாநில முதல்வருக்கு மத்திய ஜல் சக்தி துறை அமைச்சர் திரு.கஜேந்திர சிங் ஷெகாவத் எழுதியுள்ள கடிதத்தில் கர்நாடக மாநில முதல்வர் கோவிட்-19 நிலைமையைத் திறம்படக் கையாளுகிறார் என்று பாராட்டு தெரிவித்துள்ளார்.
2022-23ஆம் ஆண்டுக்குள் 100 சதவிகித இல்லங்களை, இத்திட்டத்தின் கீழ் கொண்டு வர கர்நாடக மாநிலம் திட்டமிட்டுள்ளது. இதற்குப் பாராட்டுத் தெரிவித்துள்ள மத்திய அமைச்சர், கிராமப்புற இல்லங்கள் ஒவ்வொன்றிலும் குழாய் இணைப்பை அளிப்பதற்கு மாநிலம் ஜல் ஜீவன் மிஷன் திட்டத்தை விரைந்து செயல்படுத்த வேண்டும் என்று கேட்டுக் கொண்டுள்ளார். மாநிலத்தில் மொத்தம் 89.61லட்சம் கிராமப்புற இல்லங்கள் உள்ளன. இவற்றுள் 24.41 லட்சம் இல்லங்களுக்கு ஏற்கனவே குழாய் இணைப்புகள் கொடுக்கப்பட்டுள்ளன.  2019-20ஆம் ஆண்டில் இருபத்தி இரண்டாயிரத்து 133 குழாய் இணைப்புகள் மட்டுமே வழங்கப்பட்டன. .2020-21ஆம் ஆண்டில் 23.57 லட்சம் இல்லங்களுக்கு குழாய் இணைப்பு வழங்க மாநில அரசு திட்டமிட்டுள்ளது.
தற்போதுள்ள குடிநீர் வழங்கும் குழாய் அமைப்பு முறைகளில் 3,139 அமைப்புகளை சீரமைக்கவும், அதிகரிக்கவும், மத்திய அமைச்சர், இந்த ஆண்டு கவனம் செலுத்தியுள்ளார். இதன் மூலம் 23..57 லட்சம் குழாய் இணைப்புகளை அளிக்க முடியும். அதனால் தான் மத்திய அமைச்சர் மாநில முதல்வரை, ‘இயக்க அடிப்படையில்’ இந்தப் பணிகளை தொடங்குமாறு கேட்டுக் கொண்டுள்ளார். இதனால் ஏழைகள் மற்றும் ஒடுக்கப்பட்ட மக்களுக்கு இல்லங்களிலேயே குழாய் இணைப்பு கிடைக்கும்.
கர்நாடக மாநிலத்தில் ஜல்ஜீவன் மிஷன் திட்டத்தைச் செயல்படுத்துவதற்காக 2020- 21ஆம் ஆண்டிற்கு 1189.40 கோடி ரூபாய் நிதிக்கு மத்திய அரசு ஒப்புதல் அளித்துள்ளது.
2019- 20ஆம் ஆண்டில் வழங்கப்பட்ட 546.06 கோடி ரூபாயுடன் ஒப்பிடுகையில், இது கணிசமான அளவு அதிகமாகும். தற்போது மாநிலத்தில் 80.44 கோடி ரூபாய் இருப்பில் உள்ளது. இந்தத் தொகையுடன், இந்த ஆண்டுக்கென ஒதுக்கப்பட்டுள்ள 1189.40 கோடி ரூபாயையும் சேர்த்து, அதனுடன் மாநிலத்தின் பங்குத் தொகையையும் சேர்த்து மொத்தம் 2734.03 கோடி ரூபாய், கர்நாடகத்தில் ஜல்ஜீவன் மிஷன் திட்டத்தை செயல்படுத்துவதற்காக இருக்கும்.
15வது நிதிஆணையம், பி ஆர் ஐ களுக்கு  வழங்கியுள்ள உதவித் தொகைகளை மிகுந்த கவனத்துடன் பயன்படுத்த வேண்டியதன் அவசியத்தை மத்திய அமைச்சர் வலியுறுத்தினார். இந்தத் தொகையில் 50 சதவிகிதம் குடிநீர் மற்றும் சுகாதார தூய்மைப் பணிகளுக்காக செலவிடப்பட வேண்டும். 2020-21ஆம் ஆண்டில் நிதிஆணைய உதவியாக மாநிலத்திற்கு 3217 கோடி ரூபாய் கிடைக்கும். கர்நாடகா 100% குழாய் இணைப்பு கொண்ட மாநிலமாக உருவாகும் வகையில், மாநிலம் ஜல்ஜீவன் மிஷன் திட்டத்தைச் செயல்படுத்துவதற்கு, கர்நாடகாவிற்கு நிபந்தனையற்ற ஆதரவு அளிக்கப்படும் என்று மத்திய அமைச்சர் மாநில முதல்வருக்கு உறுதியளித்துள்ளார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
நவீன பசுமைத் தொழில்நுட்பத்தைப் பயன்படுத்தும் சாலைத் திட்டங்களை திரு. கட்கரி ஆய்வு செய்தார்; ‘ஹரித் பாத்’ மொபைல் செயலியைத் தொடங்கி வைத்தார்; மரங்களுக்கு மின் சிப்பங்களை உறுதி செய்யுமாறு அறிவுறுத்தல்.
நாடு முழுவதும் சாலைக் கட்டுமானத்தில் நவீன மற்றும் பசுமைத் தொழில்நுட்பங்களைப் பயன்படுத்துமாறு, மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு. நிதின் கட்கரி வலியுறுத்தியுள்ளார். புதிய பசுமை நெடுஞ்சாலைக் கொள்கை குறித்து ஆய்வு செய்யவும், சாலைக் கட்டுமானத்தில் புதிய தொழில்நுட்பங்களைப் பயன்படுத்துவது பற்றி விவாதிக்கவும் நடைபெற்ற கூட்டத்திற்குக் காணொளிக் காட்சி மூலம் தலைமை வகித்த அவர், கட்டுமானத்தில் 25 சதவீத செலவைக் குறைப்பது நமது கொள்கையாக உள்ளது என்றும், இதற்குப் புதிய தொழில்நுட்பங்கள் தேவைப்படுகின்றன என்றும் கூறினார்.
ஜியோ- டாக்கிங் மூலம் மரங்களை கண்காணிக்கும் ‘ஹரித் பாத்’ என்னும் மொபைல் செயலியை அமைச்சர் தொடங்கி வைத்தார். வலைதள அடிப்படையிலான புவியியல் தகவல் முறை கண்காணிப்பு உபகரணங்கள் இதற்குப் பயன்படுத்தப்படுகின்றன. இந்திய தேசிய நெடுஞ்சாலை ஆணையத்தால் உருவாக்கப்பட்ட இந்தச் செயலி, அனைத்து தோட்டத் திட்டங்களின் கீழ் வளர்க்கப்படும் மரங்களின் வகைகள், இருப்பிடம், வளர்ச்சி, பராமரிப்புப் பணிகள், இலக்குகள், எட்டப்பட்ட அளவு ஆகியவற்றைக் கண்காணிக்கக் கூடியதாகும். இந்தச் செயலியைத் தொடங்கி வைத்த அமைச்சர், மரங்கள் நடுதல், தாவரங்கள் வளர்த்தல் ஆகியவற்றைத் தீவிரமாகக் கண்காணிப்பது அவசியம் என வலியுறுத்தினார்.
நெடுஞ்சாலைகள் நெடுகிலும் மரங்களை வளர்ப்பதற்கு சிறப்புத் தகுதி பெற்ற நபர்களையும், முகமைகளையும் பணியமர்த்த வேண்டும் என அமைச்சர் அறிவுறுத்தினார். தன்னார்வ அமைப்புகள், சுய உதவிக்குழுக்கள், தோட்டக்கலை மற்றும் வனத்துறையினரை இதில் ஈடுபடுத்துமாறு அவர் யோசனை தெரிவித்தார். மார்ச் 2022 –க்குள் நெடுஞ்சாலைகளில் 100 சதவீதம் மரம் வளர்க்கும் இலக்கை எட்ட தங்களால் முடியும் என அதிகாரிகள் உறுதியளித்துள்ளனர்.
மரங்களைக் கொண்டு செல்வது குறித்த விஷயத்தை விவாதித்த போது, வெட்டப்படுவதில் இருந்து அனைத்து மரங்களையும் காப்பது நமது லட்சியமாக இருக்கவேண்டும் என்றும், புதிய தொழில்நுட்பங்களைக் கொண்ட நிபுணத்துவம் பெற்ற முகமைகளை இதில் அமர்த்த வேண்டும் என்றும் திரு. கட்கரி வலியுறுத்தினார். இந்த நோக்கத்தை வலுப்படுத்த உள்நாட்டுப் பொருள்களான சணல், தேங்காய் நார் போன்றவற்றை பயன்படுத்துமாறு அமைச்சர் வலியுறுத்தினார். உள்ளூர்ச் சூழலுக்கு ஏற்ற சரியான மரக்கன்று வகைகளை தேர்வு செய்வது மிகவும் முக்கியம் என்று திரு. கட்கரி அறிவுரை வழங்கினார்.
கலாசாரத்துறை அமைச்சகம்
நேதாஜி சுபாஷ் சந்திரபோஸின் 125-வது பிறந்தநாள் கொண்டாட்டங்கள் தொடர்பான நிகழ்ச்சிகள் குறித்த கூட்டத்தை திரு பிரகலாத் சிங் பட்டேல் நடத்தினார்
நேதாஜி சுபாஷ் சந்திரபோஸின் 125-வது பிறந்தநாள் கொண்டாட்டங்கள் தொடர்பான நிகழ்ச்சிகள் மற்றும் திட்டங்களை இறுதி செய்வது குறித்த கூட்டத்தை மத்திய கலாச்சாரம் மற்றும் சுற்றுலா இணையமைச்சர்  திரு பிரகலாத் சிங் பட்டேல் இன்று நடத்தினார்.
விரிவான ஆலோசனை கூட்டமாக புது தில்லியில் இன்று நடைபெற்ற இந்த நிகழ்வில் நேதாஜியின் குடும்பத்தினர், இந்திய தேசிய ராணுவ அறக்கட்டளையின் உறுப்பினர்கள், கல்வியாளர்கள் வரலாற்று ஆய்வாளர்கள் உள்ளிட்டோர் பங்கேற்றனர்.
இக்கூட்டத்தில் பேசிய அமைச்சர், நேதாஜி சுபாஷ் சந்திரபோஸின் 125-வது பிறந்தநாள் கொண்டாட்டங்கள் 2021 ஜனவரி 23-ஆம் தேதி தொடங்கும் என்றும், தலை சிறந்த விடுதலைப் போராட்ட வீரருக்கு உரிய அஞ்சலி செலுத்தப்படும் என்றும் கூறினார்.
நேதாஜி சுபாஷ் சந்திரபோஸின் 125-வது பிறந்தநாளை ஒரு வருடம் கொண்டாட அரசு முடிவு செய்துள்ளது. இதற்காக நாடு முழுவதும் பல்வேறு நிகழ்ச்சிகள் நடத்தப்படும்.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1680823
(Visitor Counter : 79
நிதி அமைச்சகம்
பரிமாற்ற விகித அறிவிக்கை எண். 57/2021- சுங்கம் 
சுங்கத்துறை சட்டம் 1962  பிரிவு 14-ல் அளிக்கப்பட்ட அதிகாரத்தின் படி, மத்திய மறைமுக வரி மற்றும் சுங்க வாரியம், எண் 54/2021-சுங்கத்துறை  2021 ஜூன் 17-ம் தேதி வெளியிட்ட அறிவிப்பில் திருத்தங்களை செய்துள்ளது. இது 2021 ஜூலை 2-ல் இருந்து அமலுக்கு வருகிறது.
ஒரு ஆஸ்திரேலிய டாலருக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ 57 என்றும் ஏற்றுமதி செய்யும் பொருட்களுக்கு ரூ 54.65 என்றும் இருக்கும் என்றும் அறிவிப்பில் கூறப்பட்டிருக்கிறது.
ஒரு பஹ்ரேனிய தினாருக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ 203.85 என்றும் ஏற்றுமதி செய்யும் பொருட்களுக்கு ரூ 191.35 என்றும் இருக்கும் என்று தெரிவிக்கப்பட்டுள்ளது.
ஒரு கனடிய டாலருக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ 61.20 என்றும் ஏற்றுமதி செய்யும் பொருட்களுக்கு ரூ 59 என்றும் இருக்கும் என்று கூறப்பட்டுள்ளது.
ஒரு சீன யுவானுக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ 11.70 என்றும் ஏற்றுமதி செய்யும் பொருட்களுக்கு ரூ 11.35 என்றும் இருக்கும் என்று அறிவிக்கப்பட்டுள்ளது.
ஒரு யூரோவுக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ 89.80 என்றும் ஏற்றுமதி செய்யும் பொருட்களுக்கு ரூ 86.65 என்றும் இருக்கும் என்று கூறப்பட்டுள்ளது.
ஒரு அமெரிக்க டாலருக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ 75.30 என்றும் ஏற்றுமதி செய்யும் பொருட்களுக்கு ரூ 73.60 என்றும் இருக்கும் என்று கூறப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1731917
-----
(Visitor Counter : 226
உள்துறை அமைச்சகம்
இயற்கை சீற்றங்களுக்கான நிவாரணப் பணிகளுக்கு வழங்கப்பட்ட நிதிகள்: மாநிலங்களவையில் மத்திய அமைச்சர் பதில்
இயற்கை சீற்றங்களுக்கான நிவாரணப் பணிகளுக்கு ஒதுக்கப்பட்ட நிதிகள் குறித்து மாநிலங்களவையில் மத்திய உள்துறை அமைச்சர் திரு நித்யானந்த ராய் இன்று எழுத்துப்பூர்வமாக தாக்கல் செய்த பதிலில் கூறியதாவது:
2016-17ம் ஆண்டு முதல் 2020-21ம் ஆண்டு வரை வெள்ளம், புயல், வறட்சி போன்றவற்றுக்கு மாநில பேரிடர் நிவாரண நிதி, மற்றும் தேசிய பேரிடர் நிவாரண நிதியிலிருந்து வழங்கப்பட்ட நிதி விவரங்கள் கீழ்கண்ட இணைப்பில் அட்டவணையாக வழங்கப்பட்டுள்ளன.
யாஸ் புயல் பாதிப்பு:
யாஸ் புயல் ஒடிசா, மேற்குவங்கம் மற்றும் ஜார்கண்ட் ஆகிய 3 மாநிலங்களை பாதித்தது. இந்த புயலால் பாதிக்கப்பட்ட விவசாயிகள், பிரதமரின் பயிர் காப்பீடு திட்டத்தின் கீழ் இழப்பீடு பெற தகுதி பெற்றுள்ளனர்.
யாஸ் புயலால் பாதிக்கப்பட்டவர்களுக்கு, மாநில பேரிடர் நிவாரண நிதியில் இருந்து நிவாரணம் அளிக்கப்பட்டது. புயல் பாதிப்புக்குப்பின் தேசிய பேரிடர் நிவாரண நிதியிலிருந்து கூடுதல் நிதியுதவியாக ஒடிசாவுக்கு ரூ.500 கோடி, மேற்கு வங்கத்துக்கு ரூ.300 கோடி, ஜார்கண்ட்டுக்கு ரூ.200 கோடி வழங்கப்பட்டது. அதோடு, 2021-22ம் நிதியாண்டுக்கான மாநில பேரிடர் நிதியில், மத்திய அரசின் பங்காக, புயல் பாதிப்பு மாநிலங்கள் உட்பட அனைத்து மாநிலங்களுக்கும், சேர்த்து முன்கூட்டியே ரூ.8873.60 கோடி கடந்த ஏப்ரல் 29ம் தேதி வழங்கப்பட்டது.
அந்தமான் நிக்கோபார் தீவுகளில் இயற்கை பேரிடர் பாதிப்பை குறைப்பதற்கான திட்டம்:
இயற்கை சீற்றங்களின் பாதிப்பை குறைக்க அந்தமான் மற்றும் நிக்கோபார் தீவுகளில், பேரிடர் மேலாண்மை செயல் திட்டம் அமல்படுத்தப்பட்டுள்ளது. சுனாமி அச்சறுத்தலை எதிர்கொள்ள முன்கூட்டியே எச்சரிக்கை விடுக்கும் தகவல் தொடர்பு அமைப்பு உள்ளது. இதில் 31 ஜிபிஎஸ் சென்சார்கள் மற்றும் ஆக்சிலரோ மீட்டர்கள், எஸ்எம்எஸ் எச்சரிக்கையை பரப்பும் கருவிகள் உள்ளன. மாநில அவசரநிலை செயல்பாட்டு மையத்தில் பல வசதிகள் உள்ளன. இது தவிர 13 தானியங்கி வானிலை மையங்களும் உள்ளன.
மின்னணு சிறை திட்டத்தின் நிலவரம்:
நாட்டில் உள்ள சிறைகளின் செயல்பாட்டை கம்ப்யூட்டர் மயமாக்கும் நோக்கத்தில் மின்னணு-சிறைகள் திட்டம் கொண்டு வரப்பட்டது. இது அனைத்து மாநிலங்கள் மற்றும் யூனியன் பிரதேசங்களில் செயல்பாட்டில் உள்ளது. மின்னணு சிறைகள் குறித்த தரவுகள் காவல்துறை மற்றும் நீதிமன்றங்களுடன் ஒருங்கிணைக்கப் பட்டுள்ளன. இத்திட்டத்துக்காக அனைத்து மாநிலங்கள் மற்றும் யூனியன் பிரதேசங்களுக்கு மத்திய உள்துறை அமைச்சகம் ரூ.99.49 கோடி நிதியுதவி வழங்கியுள்ளது. தேசிய சிறைகள் தகவல் இணையதளத்தில் மாநிலங்கள் மற்றும் யூனியன் பிரதேசங்கள் பராமரிக்கும் தரவுகளை மின்னணு சிறைகள் பயன்படுத்துகின்றன. இந்த முறையை தேசிய தகவல் மையம் மூலம் சட்ட அமலாக்கத்துறை அங்கீகாரம் பெற்ற அதிகாரிகள் மட்டுமே பயன்படுத்த முடியும்.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1742309
https://pib.gov.in/PressReleasePage.aspx?PRID=1742311
https://pib.gov.in/PressReleasePage.aspx?PRID=1742312
https://pib.gov.in/PressReleasePage.aspx?PRID=1742313
----
(Visitor Counter : 199
பிரதமர் அலுவலகம்
ஆளுகையில் சீர்திருத்தத்தை மேற்கொள்ளவும், சேவை விநியோகத்தை மேம்படுத்தவும் இந்தியா தொழில்நுட்பத்தைப் பயன்படுத்தியது: பிரதமர்
‘வளர்ச்சிக்கான தொழில்நுட்பத்தின் 9 ஆண்டுகள்’ குறித்த கட்டுரைகள், காணொளிகள், வரைகலைகள் மற்றும் தகவல்களை பிரதமர் திரு நரேந்திர மோடி இன்று பகிர்ந்தார்.
ட்விட்டர் பதிவில் அவர் கூறியதாவது:
“ஆளுகையில் சீர்திருத்தத்தை மேற்கொள்ளவும், சேவை விநியோகத்தை மேம்படுத்தவும் இந்தியா தொழில்நுட்பத்தைப் பயன்படுத்தியது. தொழில்நுட்பம், மக்களின் வாழ்வில் செயல்திறனையும், வசதியையும் கொண்டு வந்துள்ளது. டிஜிட்டல் வளர்ச்சி பெற்ற இந்தியாவை கட்டமைக்கும் முயற்சிகளையும் அது மேம்படுத்தியது.”
(
மத்திய அமைச்சரவை
இணையதள பாதுகாப்பில் ஒத்துழைப்புக்காக இந்தியா-வங்காள தேசம் இடையே கையெழுத்தான புரிந்துணர்வு உடன்பாடு, மத்திய அமைச்சரவைக்கு எடுத்துரைப்பு
பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இணையதள பாதுகாப்புக்காக இந்தியா மற்றும் வங்காளதேசம் இடையே கையெழுத்தான புரிந்துணர்வு உடன்பாடு எடுத்துரைக்கப்பட்டது. இந்தியாவின் மின்னணுவியல் மற்றும் தகவல் தொழில்நுட்ப அமைச்சகத்தின் கீழ் உள்ள இந்திய கணினி அவசரநிலை செயல்பாட்டு குழு-வுக்கும் , வங்காளதேசத்தின் தபால், தொலைத் தொடர்பு மற்றும் தகவல் தொழில்நுட்ப அமைச்சகத்தின் கீழ் உள்ள தகவல் மற்றும் தொடர்பு தொழில்நுட்பத்தின் வங்காளதேச கணினி கவுன்சில் பிரிவில் உள்ள வங்காளதேச அரசு கணினி வழி செயல்பாட்டுக் குழுவுக்கும்  இடையே உடன்பாடு கையெழுத்தானது. ஏப்ரல் 8, 2017-ல் இந்த புரிந்துணர்வு உடன்பாடு மேற்கொள்ளப்பட்டது.
CERT-In மற்றும் BGD e-Gov CIRT இடையேயான ஒத்துழைப்பை ஊக்குவிக்கும் நோக்கில் இந்த புரிந்துணர்வு உடன்பாடு மேற்கொள்ளப்பட்டது. இதில், இணையவழி தாக்குதல் மற்றும் இணையதள பாதுகாப்பு சம்பவங்கள் குறித்த தகவல் பரிமாற்றம்; இணையதள பாதுகாப்பு தொழில்நுட்ப ஒத்துழைப்பு; ஒவ்வொரு நாட்டிலும் உள்ள சட்டங்கள் மற்றும் விதிமுறைகளின்படி, இந்தத் துறையில் இணையதள பாதுகாப்பு கொள்கைகள், சிறப்பான நடைமுறைகள் மற்றும் மனிதவள மேம்பாடு ஆகியவற்றை பரிமாறிக் கொள்தல், இதில் சமத்துவம், பரிமாறிக் கொள்தல், பரஸ்பர நலன் அடிப்படையில், தகவல் பரிமாற்றம் செய்யப்படும்.
இணைய பாதுகாப்புக்கான கூட்டுக் குழுவை அமைத்து CERT-In மற்றும் BGD e-Gov CIRT இடையேயான புரிந்துணர்வு உடன்பாடு, செயல்படுத்தப்படும்.
பின்னணி:
இந்திய அரசின் மின்னணுவியல் மற்றும் தகவல் தொழில்நுட்ப அமைச்சகத்தின் தேசிய அமைப்பு CERT-In. இந்தியாவின் இணையதள வழிமுறைகளைப் பாதுகாக்கும் நோக்கில், இந்த அமைப்பு உருவாக்கப்பட்டுள்ளது. எனவே, உடனடி நடவடிக்கைகளை மேற்கொள்வதற்காக வெளிநாட்டு கணினி அவசரநிலை நடவடிக்கை குழுக்களுடன்  CERT-In இணைந்து செயல்படுகிறது.
அரசுகள், வர்த்தகர்கள், நுகர்வோர் ஆகியோருக்கு பல்வேறு வகையான இணையதள அச்சுறுத்தல்கள் அதிகரித்துவருவதால், இந்த உடன்பாடு மேற்கொள்ளப்பட்டுள்ளது. மேலும், இணையதள பாதுகாப்புக்கான தயார் நிலையை மேம்படுத்த வேண்டிய அவசியம் ஏற்பட்டுள்ளது. கணினிகளை பாதுகாப்பாக வைத்திருக்கவும், தற்போதுள்ள பாதுகாப்பு நடைமுறைகள் மற்றும் வழிமுறைகள் குறித்தும் விழிப்புணர்வை அதிகரிக்க வேண்டியது அவசியமாகிறது. மேலும், இணையதள பாதுகாப்பில் ஒத்துழைப்பின் முக்கியத்துவத்தை இரண்டு அமைப்புகளும் அங்கீகரித்துள்ளன.
பாதுகாப்பு அமைச்சகம்
முன்னாள் குடியரசுத் தலைவர் டாக்டர் ஏ.பி.ஜே. அப்துல் கலாமின் 5-வது நினைவு நாளையொட்டி, புத்தாக்கப் படைப்பாளர்கள், தொடக்க நிறுவனங்களுக்கான போட்டியை டிஆர்டிஓ துவக்கியது
முன்னாள் குடியரசுத் தலைவரும், சிறந்த விஞ்ஞானியுமான டாக்டர் ஏ.பி.ஜே.அப்துல் கலாமின் 5-வது நினைவு நாளான இன்று, பாதுகாப்பு ஆராய்ச்சி மற்றும் மேம்பாட்டு நிறுவனம் , “கனவு காணும் துணிவு 2.0” என்ற தலைப்பில் புத்தாக்கப் போட்டியை துவக்கி உள்ளது. நமது நாட்டில் உள்ள புத்தாக்கப் படைப்பாளர்கள் மற்றும் தொடக்க நிறுவனங்களை ஊக்குவிக்கும் வண்ணம் இந்தப் போட்டி அறிவிக்கப்பட்டுள்ளது. பாதுகாப்பு மற்றும் விண்வெளி தொழில்நுட்பத்தில் புதுமையான தொழில்நுட்பங்களைக் கண்டுபிடிக்கும் தனி நபர்களையும், தொடக்க நிறுவனங்களையும் ஊக்குவிப்பதற்காகவும், பிரதமர் திரு.நரேந்திர மோடியின் தற்சார்பு இந்தியா தொலைநோக்கினை ஒட்டியும் இந்தத் திட்டம் அறிமுகப்படுத்தப்பட்டுள்ளது.
வல்லுனர் குழு, விரிவான மதிப்பீட்டுக்கு பிறகு வெற்றி பெற்றவர்களைத் தேர்ந்தெடுக்கும். வெற்றி பெறும் தொடக்க நிறுவனங்களுக்கு ரூ.10 லட்சமும், தனிநபருக்கு ரூ.5 லட்சமும் விருது தொகையாக வழங்கப்படும். விரிவான தகவல்களுக்கு டிஆர்டிஓ இணையதளத்தை www.drdo.gov.in காணலாம்.
குறு சிறு மற்றும் நடுத்தர தொழில் துறை அமைச்சகம்
முழுமையான விநியோகச் சங்கிலியை உருவாக்கும் திறன் ஒருங்கிணைந்த குறு, சிறு, நடுத்தர நிறுவனங்களுக்கு உள்ளது: குறு, சிறு, நடுத்தர தொழில் துறை செயலாளர்
குறைந்த செலவிலான உற்பத்தித் திறன் காரணமாக உலகளாவிய மதிப்பு சங்கிலியில் இந்தியப் பொறியியல் குறு, சிறு, நடுத்தர தொழில் நிறுவனங்கள் ஒருங்கிணைக்கப்படுவதற்கு அபரிமிதமான வாய்ப்புகள் உள்ளதாக, குறு, சிறு, நடுத்தர தொழில் துறை செயலாளர் திரு.பி.பி.ஸ்வைன் தெரிவித்துள்ளார்.
இந்தியப் பொறியியல் ஏற்றுமதி ஊக்குவிப்பு கவுன்சில் ஏற்பாடு செய்திருந்த குறு, சிறு, நடுத்தர தொழில் துறை மாநாட்டில் உரையாற்றிய திரு.ஸ்வைன், குறு, சிறு, நடுத்தர தொழில் நிறுவனங்கள் உயர் வளர்ச்சி விகிதத்தை அடைய, கடனுதவி மற்றும் தொழில்நுட்ப மேம்பாடு ஆகிய இரண்டு மிக முக்கிய தலையீடுகள் அவசியம் என்றார். குறு, சிறு, நடுத்தர தொழில் நிறுவனங்கள், தொழில் புரிவதை மேலும் எளிதாக்க உதவும் வகையில் பல்வேறு அமைச்சகங்கள் மற்றும் துறைகளுடன் தமது அமைச்சகம் நெருங்கிய ஒத்துழைப்புடன் பணியாற்றி வருவதாக அவர் குறிப்பிட்டார்.
குறு, சிறு, நடுத்தர தொழில் நிறுவனங்களுக்கு எளிதில் கடனுதவி கிடைக்கச் செய்வதற்கும், உலகளாவிய ஒப்பந்தப் புள்ளிகளில் தேவையான பாதுகாப்பை வழங்கவும், தற்சார்பு அறிவிப்புகளில் சிறப்புக் கவனம் செலுத்தப்பட்டிருப்பதாகவும் திரு.ஸ்வைன் தெரிவித்தார். நாட்டில் உதயம் இணையதளத்தில் பதிவு செய்துள்ள 67 லட்சம் குறு, சிறு, நடுத்தர தொழில் நிறுவனங்களில் 29 சதவீத நிறுவனங்கள் பொறியியல் பொருட்கள் உற்பத்தியில் ஈடுபட்டுள்ளதாகவும் அவர் கூறினார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1791129
மத்திய அமைச்சரவை
கம்பெனிகள்  மசோதா, 2016 -ல் அதிகாரப்பூர்வ சட்ட திருத்தங்களை முன்வைப்பதற்கு அமைச்சரவை ஒப்புதல்
நாடாளுமன்றத்தில் சமர்ப்பிக்கப்படும்
கம்பெனிகள்  மசோதா, 2016 -ல் அதிகாரப்பூர்வ சட்ட திருத்தங்களை முன்வைப்பதற்கான முன்மொழிவுக்கு பிரதமர் திரு. நரேந்திர மோடி தலைமையில் நடைபெற்ற அமைச்சரவை ஒப்புதல் அளித்துள்ளது. இந்த மசோதா நாடாளுமன்றத்தில் அறிமுகம் செய்யப்படும்.
சுகாதாரம் மற்றும் குடும்ப நலத்துறை அமைச்சகம்
கோவிட்-19 நோயால் பாதிக்கப்பட்ட நோயாளிகளில் ஐந்து லட்சத்துக்கும் அதிகமானவர்கள் குணமடைந்துள்ளனர். தற்போது நோயால் பாதிக்கப்பட்டுள்ளவர்களின் எண்ணிக்கையை விட அதிகமாக 2.31 இலட்சம் பேர் நோயிலிருந்து குணமடைந்திருக்கிறார்கள்.
கோவிட்-19 நோய் வராமல் தடுப்பதற்காகவும், நோய் பரவுவதைக் கட்டுப்படுத்துவதற்காகவும், மத்திய, மாநில அரசுகள் முன்கூட்டியே திட்டமிடப்பட்ட, ஒருங்கிணைந்த, முன்னெச்சரிக்கை தொடர் நடவடிக்கைகள் பலவற்றை எடுத்து வருகின்றன. கட்டுப்பாட்டு மண்டலங்களில் விதிமுறைகளை மிகப் பயனுள்ள முறையில் நடைமுறைப்படுத்துவது, தீவிரமான கண்காணிப்புப் பணிகள், உரிய காலத்தில் பரிசோதனை செய்து நோயைக் கண்டறிதல், கோவிட்-19 நோயால் பாதிக்கப்பட்டவர்களுக்கு திறம்பட மருத்துவ சிகிச்சை அளித்தல் ஆகியவற்றின் காரணமாக கோவிட்- 19 நோயால் பாதிக்கப்பட்ட நோயாளிகளில் ஐந்து லட்சத்துக்கும் அதிகமானவர்கள் குணமடைந்துள்ளனர். இதுவரை 5,15,385 கோவிட் நோயாளிகள் குணமடைந்துள்ளனர். தற்போது நோயால் பாதிக்கப்பட்டுள்ளவர்களின் எண்ணிக்கையை விட 2,31,978 பேர் நோயிலிருந்து குணமடைந்திருக்கிறார்கள்.
இந்த இடைவெளியின் காரணமாக குணமடைவோர் சதவிகிதம் 62.78 ஆக அதிகரித்துள்ளது. கடந்த 24 மணி நேரத்தில் கோவிட்-19 நோயால் பாதிக்கப்பட்ட 19870 பேர் குணமடைந்து, மருத்துவமனைகளிலிருந்து அனுப்பப்பட்டுள்ளனர்.
மொத்தம் 2 லட்சத்து 83 ஆயிரத்து 407 பேருக்கு கோவிட்-19 நோய் பாதிப்பு உள்ளது. இவர்களில் தீவிரமான பாதிப்புக்குள்ளானவர்கள் மத்திய, மாநில அரசு மருத்துவமனைகளிலும், நோய் அறிகுறி உள்ள நோயாளிகளும், மிதமான அறிகுறிகள் உள்ளவர்களும் வீடுகளிலேயே தனிமைப்படுத்தப்படும் சிகிச்சை பெற்று வருகின்றனர்.
பதிவு செய்யப்பட்ட அனைத்து மருத்துவர்களும் கோவிட்-19 நோய் பரிசோதனை செய்து கொள்ள பரிந்துரை செய்யலாம் என்று அனுமதி அளிக்கப்பட்டது; ஆர் டி பி சி ஆர் தவிர ராபிட் ஆன்டிஜென் பாயின்ட் ஆப் கேர் டெஸ்டிங் பரிசோதனை முறையை அறிமுகப்படுத்தியது போன்ற சமீபத்திய கொள்கை அளவிலான மாற்றங்களால் நாட்டில் கோவிட்-19 நோய்க்கான பரிசோதனைகளைப் பெருமளவு அதிகரித்துள்ளது. இதுவரை ஒரு கோடியே 13 லட்சத்து 7002 மாதிரிகள், இந்திய மருத்துவ ஆய்வுக் கழகத்தின் கீழ் நாட்டிலுள்ள 1180 பரிசோதனை ஆய்வுக் கூடங்கள் - பொது மற்றும் தனியார் மருத்துவ ஆய்வுக்கூடங்கள் மூலமாக சேகரிக்கப்பட்டு, பரிசோதிக்கப்பட்டுள்ளன. பொதுத்துறைப் பிரிவில் உள்ள ஆய்வுக்கூடங்கள் 841 ஆய்வுக்கூடங்களாக அதிகரித்துள்ளன. தனியார் ஆய்வுக்கூடங்களும் மொத்தம் 339 ஆய்வுக்கூடங்களாக அதிகரித்துள்ளன. நேற்று ஒரு நாள் மட்டும் 2 லட்சத்து 82 ஆயிரத்து 511 மாதிரிகள் பரிசோதனை செய்யப்பட்டன. இதுவரை நாட்டில் ஒரு மில்லியன் மக்களில் பரிசோதனை செய்யப்பட்டவர்கள் எண்ணிக்கை 8193 ஆக உள்ளது.
ரியல் டைம் ஆர்டிபிசிஆர் அடிப்படையிலான பரிசோதனை ஆய்வுக் கூடங்கள் 620 
ட்ரூநாட் அடிப்படையிலான பரிசோதனை ஆய்வுக்கூடங்கள் 463 
சி பி என் ஏ ஏ டி அடிப்படையிலான பரிசோதனை ஆய்வுக்கூடங்கள் 97 
கோவிட்-19 குறித்த தொழில்நுட்ப ரீதியான பிரச்சினைகள் விதிமுறைகள், அறிவுரைகள் பற்றி சரியான அண்மைத் தகவல்களை அறிய வருகை தாருங்கள் https://www.mohfw.gov.in/ and @MoHFW_INDIA.
கோவிட்-19 தொடர்பான தொழில்நுட்ப வினாக்களை அனுப்புவதற்கான மின்னஞ்சல் technicalquery.covid19[at]gov[dot]in இதர வினாக்களை அனுப்புவதற்கான மின்னஞ்சல் முகவரி ncov2019[at]gov[dot]in மற்றும் @CovidIndiaSeva கோவிட்-19 தொடர்பாக மத்திய சுகாதார குடும்ப நலத்துறை அமைச்சகத்தின் தொலைபேசித் தொடர்பு எண்கள் +91-11-23978046 or 1075  கோவிட்-19 தொடர்பான மாநிலங்கள்/ யூனியன் பிரதேசங்களின் தொலைபேசி தொடர்பு எண்கள் இங்கே கொடுக்கப்பட்டுள்ளன https://www.mohfw.gov.in/pdf/coronvavirushelplinenumber.pdf
குடியரசுத் தலைவர் செயலகம்
குடியரசுத் தலைவர் டிசம்பர் 4 - 5 ம் தேதிகளில் ஆந்திராவிற்கு சுற்றுப்பயணம்
குடியரசுத் தலைவர் திரௌபதி முர்மு ஆந்திரப் பிரதேசத்திற்கு, 2022 டிசம்பர் 4ம் தேதி முதல் 5ம் தேதி வரை சுற்றுப்பயணம் மேற்கொள்கிறார். 2022 டிசம்பர் 4ம் தேதி விஜயவாடாவில் ஆந்திரப்பிரதேச அரசால் வழங்கப்படும் வரவேற்பு நிகழ்ச்சியில் அவர் பங்கேற்கிறார். அன்று மாலை விசாகப்பட்டினத்தில் இந்திய கடற்படை தினக் கொண்டாட்டத்தில் கலந்து கொள்ளும் திருமதி. திரௌபதி முர்மு, காணொலிக் காட்சி மூலம், பாதுகாப்பு, சாலைப் போக்குவரத்து மற்றும் நெடுஞ்சாலை, பழங்குடியின விவகாரங்கள் துறைகள் சார்பில் செயல்படுத்தப்பட உள்ள நலத்திட்டங்களுக்கு அடிக்கல் நாட்டுகிறார்.
2022 டிசம்பர் 5ம் தேதி, திருப்பதியில் உள்ள ஸ்ரீ பத்மாவதி மகிளா விஸ்வவித்யாலயத்திற்குச் செல்கிறார். அங்கு, மாணவர்கள், ஆசிரியர்கள், மகளிர் சாதனையாளர்கள் உள்ளிட்ட பல்வேறு தரப்பினருடன், குடியரசுத் தலைவர் திருமதி. திரௌபதி முர்மு கலந்துரையாட உள்ளார்.
சமூக நிதி மற்றும் அதிகாரமளித்தல் அமைச்சகம்
எஸ்சி பிரிவினருக்கு எதிரான நடவடிக்கைகள் மீது பதிவு செய்யப்பட்ட வழக்குகள்
மக்களவையில் கேள்வி ஒன்றுக்கு மத்திய சமூக நீதி மற்றும் அதிகாரம் அளித்தல் துறை இணையமைச்சர் திரு. ராம்தாஸ் அதாவாலே எழுத்துபூர்வமாக தாக்கல் செய்த பதிலில் கூறியதாவது:
மத்திய உள்துறை அமைச்சகத்தின், தேசிய குற்ற ஆவண காப்பகத்தின் அறிக்கைப்படி எஸ்சி மற்றும் எஸ்டி பிரிவுக்கு எதிரான நடவடிக்கைகள் தடுப்பு சட்டத்தின் கீழ் கடந்த 2018-ம் ஆண்டு முதல் 2020-ம் ஆண்டு வரை பதிவு செய்யப்பட்ட வழக்குகளின் விவரம் இணைப்பில் கொடுக்கப்பட்டுள்ளன.
எஸ்.சி, எஸ்.டி பிரிவினருக்கு எதிரான நடவடிக்கைகள் தடுப்பு சட்டம் சம்பந்தப்பட்ட மாநில அரசுகளால் அமல்படுத்தப்படுகின்றன.
இந்த சட்டவிதிமுறைகளை தீவிரமாக அமல்படுத்தும்படி மாநிலம், யூனியன் பிரதேச அரசுகளுக்கு மத்திய அரசு தொடர்ந்து ஆலோசனைகளை வழங்கி வருகிறது.
தமிழகத்தில் கடந்த 2020-ம் ஆண்டில், எஸ்.சி., எஸ்.டி பிரிவினருக்கு எதிரான நடவடிக்கைகள் மீது 1,296 வழக்குகள் பதிவு செய்யப்பட்டுள்ளன.
மேலும் விவரங்களுக்கு கீழ்கண்ட ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1810983
விவசாயத்துறை அமைச்சகம்
தமிழகம் உள்ளிட்ட மாநிலங்களில் நெல் கொள்முதல் தொடர்ந்து நடைபெற்று வருகிறது
நடப்பு காரீப் சந்தைக் காலத்தில் , காரீப் பயிர்களை, விவசாயிகளிடமிருந்து குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
பஞ்சாப், ஹரியானா, உத்தரப் பிரதேசம், தமிழ்நாடு, உத்தரகாண்ட், தெலங்கானா, சண்டிகர், ஜம்மு காஷ்மீர், குஜராத், ஆந்திரப் பிரதேசம், ஒடிசா, மகாராஷ்டிரா மற்றும் கேரளாவில் நெல் கொள்முதலில் நல்ல முன்னேற்றம் ஏற்பட்டுள்ளது.
இங்கு நவம்பர் 22 வரை 298.74 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டில் இதே காலத்தில் 253.85 லட்சம் மெட்ரிக் டன் நெல் கொள்முதல் செய்யப்பட்டிருந்தது.
கடந்தாண்டைவிட இந்தாண்டு நெல் கொள்முதல் 17.68 சதவீதம் அதிகம். இந்தாண்டில் இது வரையிலான மொத்த கொள்முதலில், பஞ்சாப் மாநிலத்தில் மட்டும் 201.99 லட்சம் மெட்ரிக் டன் கொள்முதல் செய்யப்பட்டுள்ளது.
நடப்பு காரீப் சந்தை காலத்தில் 26.30 லட்சம் விவசாயிகள் ஏற்கனவே பயனடைந்துள்ளனர். இவர்கள் தங்களது விளைபொருட்களுக்கு குறைந்தபட்ச ஆதரவு விலையாக ரூ. 56402.42 கோடி பெற்றுள்ளனர்.
மேலும், மாநிலங்கள் வேண்டுகோள்படி, தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா மற்றும் ராஜஸ்தான், மற்றும் ஆந்திரப் பிரதேசத்திலிருந்து 45.10 லட்சம் மெட்ரிக் டன் பருப்பு மற்றும் எண்ணெய் வித்துக்கள் ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
மேலும், ஆந்திரப் பிரதேசம், கர்நாடகா, தமிழ்நாடு மற்றும் கேரளா ஆகிய மாநிலங்களில் இருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் அனுமதி வழங்கப்பட்டுள்ளது.
சந்தை விலை, குறைந்தபட்ச ஆதரவு விலையை விட குறைந்தால், மற்ற மாநிலங்களில் பருப்பு மற்றும் எண்ணெய் வித்துக்கள் கொள்முதல் செய்ய, வேண்டுகோள் அடிப்படையில் ஒப்புதல் வழங்கப்படும்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1675166
-----
(Visitor Counter : 104